Diari Oficial de la Generalitat Valenciana


Sumari del DOGV 9734, del 28-11-2023 (2023/11966)

RESOLUCIÓ de 9 de novembre de 2023, del Servei Territorial d'Indústria, Energia i Mines d'Alacant, per la qual s'atorga a SG Iberia 2020, SLU autorització d'implantació en sòl no urbanitzable, autorització administrativa prèvia i autorització administrativa de construcció, i s'aprova el pla de desmantellament i de restauració del terreny i l'entorn afectat, d'una central de producció d'energia elèctrica de tecnologia fotovoltaica i de la infraestructura d'evacuació pròpia, sítia a La Romana, de potència instal·lada 1.250 kW i potència dels mòduls fotovoltaics de 1.280,40 kW, denominada «PSFV Fuente Loca». ATALFE/2022/43/03.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9734

Data del DOGV
:   28-11-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/11629


Data del document
:   09-11-2023

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Correcció d'errades

 Descriptors 

:   * Conselleria de Innovación, Industria, Comercio y Turismo
    * Conselleria d'Innovació, Indústria, Comerç i Turisme
    * empresa privada

RESOLUCIÓ de 9 de novembre de 2023, del Servei Territorial d'Indústria, Energia i Mines d'Alacant, per la qual s'atorga a SG Iberia 2020, SLU autorització d'implantació en sòl no urbanitzable, autorització administrativa prèvia i autorització administrativa de construcció, i s'aprova el pla de desmantellament i de restauració del terreny i l'entorn afectat, d'una central de producció d'energia elèctrica de tecnologia fotovoltaica i de la infraestructura d'evacuació pròpia, sítia a La Romana, de potència instal·lada 1.250 kW i potència dels mòduls fotovoltaics de 1.280,40 kW, denominada «PSFV Fuente Loca». ATALFE/2022/43/03. [2023/11335]  
  
Antecedents  
Primer. El 5 de juliol de 2022 (GVRTE/2022/2205503) es va presentar, per SG Iberia 2020, SLU (NIF: G04973903), una sol·licitud d'autorització administrativa prèvia i autorització administrativa de construcció relativa a la instal·lació elèctrica les característiques de la qual s'indiquen a continuació, pel procediment integrat d'autorització de centrals fotovoltaiques que vagen a emplaçar-se sobre sòl no urbanitzable, establit pel Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la reactivació econòmica urgent (d'ara en avant, Dl 14/2020):  
  
Promotor: SG Iberia 2020, SLU (CIF: X17390371)  
Nom instal·lació: PSFV Fuente Loca  
Tecnologia: fotovoltaica  
Grups generadors:  
- Potència total (kWp): 1.280,40  
- Nre. mòduls: 2.328  
- Potència unitària (Wp): 550  
- Tipologia: monofacial  
- Sistema de subjecció i ancoratge: sistema de subjecció amb estructures fixes metàl·liques i tipus de fixació al terreny mitjançant clavament.  
Potència nominal de l'inversor (MW) (Màxima): 1.250, 5 inversors de 250 kW  
Infraestructures d'evacuació:  
- Línia elèctrica subterrània d'MT 20 kV de circuit simple i conductor Al HEPRZ1 12/20 kV 3x1x150 mm², de 270 m de longitud, entre l'estació transformadora de 1.600 kVA i el centre de seccionament independent (CSI), més 60 m subterranis de doble circuit i conductor Al HEPRZ1 12/20 kV 3x1x240 mm², des del centre de seccionament independent (CSI) fins a entroncar amb la línia subterrània entre el suport 503524 i CTD Llimoner, denominada Línia 23 - La Romana, en les parcel·les 1 i 41 del polígon 28, parcel·la 3 del polígon 27 del terme municipal de La Romana (Alacant).  
Punt de connexió a la xarxa: mitjançant entroncament en la línia subterrània entre el suport 503524 i CTD Llimoner, denominada Línia 23 - La Romana.  
Xarxa a la qual es connecta: Xarxa de distribució. I-DE Redes Eléctricas Inteligentes, SAU.  
Ubicació:  
- Emplaçament dels grups generadors: parcel·la 41 del polígon 28 del terme municipal de La Romana (Alacant)  
- Emplaçament de la infraestructura d'evacuació: parcel·les 41, 9005 i 1 del polígon 28 del terme municipal de La Romana (Alacant).  
- Emplaçament de les infraestructures d'evacuació que seran cedides al gestor de la xarxa, I-DE Redes Eléctricas Inteligentes, SAU: parcel·la 1 del polígon 28; parcel·les 9004, 9006 i 3 del polígon 27 del terme municipal de La Romana (Alacant).  
Centr Geomètric: coordenades UTM ETRS89 (fus 30): X: 684.003 m E; Y: 4.249.169 m N  
Segons el que indica l'article 3 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, la potència instal·lada és de 1.250 kW.  
Esta sol·licitud es presenta amb la documentació següent:  
- Projecte de la planta fotovoltaica (07.07.2022) visat pel Col·legi Oficial d'Enginyers Tècnics i Graus en Mines i Energia del Sud-est (B299154089).  
- Projecte del centre de seccionament i ramal de connexió (04.07.2022), juntament amb declaració responsable de la persona projectista.  
- Projecte de la línia de connexió (4.07.2022), juntament amb declaració responsable de la persona projectista.  
- Separates del projecte.  
- Memòria del compliment dels criteris que establix el Dl 14/2020.  
  
- Informe certificat urbanístic municipal relatiu a la compatibilitat del projecte amb el planejament i les ordenances municipals, en els termes que preveu l'article 22 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana.  
  
- Pla de desmantellament de la instal·lació i de restauració del terreny i l'entorn afectat, que inclou la memòria i el pressupost degudament justificat.  
- Garantia d'accés (i sol·licitud de permisos).  
- Documentació per a l'acreditació de la capacitat legal, tècnica i economicofinancera del promotor.  
- Documentació acreditativa de la disponibilitat, o compromís de disponibilitat, del 25 % dels terrenys sobre els quals s'emplaçarà la instal·lació.  
Els documents estan referits a la central fotovoltaica en conjunt, incloent-hi tots els equips i les instal·lacions necessaris per al funcionament i l'evacuació de l'energia produïda i els terrenys que s'hi vinculen.  
  
S'ha presentat la documentació cartogràfica del projecte, georeferenciada al sistema oficial vigent i en un sistema de dades obertes compatible amb la cartografia de l'Institut Cartogràfic Valencià.  
  
Segon. S'ha incoat l'expedient ATALFE/2022/43/03, pel Servei Territorial d'Indústria, Energia i Mines d'Alacant, per a la tramitació conjunta de la planta fotovoltaica i les seues infraestructures d'evacuació, pel procediment integrat d'autorització de centrals fotovoltaiques que vulguen emplaçar-se sobre sòl no urbanitzable connectades en alta tensió a xarxes de transport o distribució d'energia elèctrica.  
  
Tercer. Segons l'informe-certificat urbanístic municipal del 14 de desembre de 2022, els grups generadors estan situats en sòl no urbanitzable comú general, que és compatible amb l'ús pretés.  
  
  
Quart. La sol·licitud de les autoritzacions administratives prèvies i de construcció de la instal·lació porta implícita la d'autorització d'implantació en sòl no urbanitzable per a poder dur a terme l'activitat de producció d'energia elèctrica.  
  
Cinqué. Consta un acord d'admissió a tràmit del Servei Territorial d'Indústria, Energia i Mines d'Alacant, del 19 de juliol de 2022, província d'Alacant, a l'efecte del que estipula l'article 1 del Reial decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica.  
  
Sisé. Les taxes administratives corresponents han sigut abonades en data 20 de juliol de 2022, la justificació d'ingrés de les quals consta en este expedient el 20 de juliol de 2022.  
  
Seté. La sol·licitud ha sigut sotmesa al tràmit d'informació pública durant el termini de quinze dies, establit en l'article 23 del Dl 14/2020, mitjançant els anuncis corresponents en el Diari Oficial de la Generalitat Valenciana del 28 de setembre de 2022, en el Butlletí Oficial de la Província d'Alacant del 22 de setembre de 2022, i s'ha remés a l'ajuntament en el terme municipal del qual radicarà la instal·lació per a l'exposició al públic pel mateix període de temps. Així mateix, s'ha posat la documentació a la disposició del públic en general en la seu electrònica de la Generalitat, en el lloc d'internet https://cindi.gva.es/va/web/energia/alacant, en valencià, i https://cindi.gva.es/es/web/energia/alacant, en castellà.  
Consta certificat de l'exposició al públic de l'Ajuntament de La Romana (Alacant) del 27 de setembre de 2022 al 18 d'octubre de 2022.  
  
No s'hi han presentat al·legacions durant el període d'informació pública, ni s'ha personat acreditant la condició d'interessat cap persona física ni jurídica.  
  
Huité. Durant la instrucció del procediment, es van remetre separates a les diferents administracions públiques, organismes o empreses de servei públic o de serveis d'interés general amb béns o drets a càrrec seu afectats per la instal·lació, per tal que, en el termini de quinze dies, hi presentaren conformitat o oposició, amb el resultat següent:  
  
- Direcció General de Medi Natural i Avaluació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica: el 18 d'octubre de 2022 es rep un informe, amb referència FV\_49/2022, dels diferents serveis afectats (Servei de Caça i Pesca, Servei de Vida Silvestre, Servei de Gestió d'Espais Naturals Protegits i Servei d'Ordenació i Gestió Forestal) de la Subdirecció General de Medi Natural i Avaluació Ambiental. En este informe s'establix el següent:  
• Afecció a vies pecuàries  
La disposició de la planta solar fotovoltaica Fuente Loca, d'1 MW, confronta amb la via pecuària Assagador de la Font Loca a la Boquera, amb uns límits d'una amplària de 10 metres en els quals s'haurà de respectar la servitud de pas segons la Llei 3/2014, d'11 de juliol, de la Generalitat, de vies pecuàries de la Comunitat Valenciana, i no s'hi podrà disposar cap mena d'infraestructura.  
• Afecció a espais cinegètics  
La planta s'instal·larà en una superfície que actualment forma part del vedat de caça A-10923 (La Romana); en conseqüència, es recomana informar els titulars del canvi d'ús del sòl, de l'activitat que s'hi desenvoluparà i de les implicacions que això puga tindre a l'efecte de l'article 39 de la Llei 13/2014, de 27 de desembre, de caça de la Comunitat Valenciana.  
• Tancat perimetral  
En el cas de procedir al tancament perimetral de la instal·lació, este haurà d'ajustar-se al que disposa el Decret 178/2005, de 18 de novembre, del Consell de la Generalitat, pel qual s'establixen les condicions dels tancats en el medi natural i dels tancaments cinegètics.  
  
Serà necessari que el tancat dispose de mesures anticol·lisió formades per plaques metàl·liques de color blanc i acabat mat de 25x25 cm, que se situaran en la part superior de cada espai entre els suports.  
Estes plaques no han de tindre angles que tallen i se subjectaran amb fil de filferro llis acerat que evite que es desplacen. Es revisaran de manera quotidiana i es reposaran les que hagen caigut.  
El titular aporta escrit del 2 de novembre de 2022 en què mostra expressament la seua conformitat amb l'informe.  
- Servei d'Infraestructura Verda i Paisatge de la Direcció General de Política Territorial i Paisatge de la Conselleria de Política Territorial, Obres Públiques i Mobilitat: el 21 de febrer de 2023 es rep l'informe amb referència EP 2022/564, el qual emet un informe en què s'indica que:  
Compliment dels criteris generals de l'article 8 del decret llei  
En relació amb el grau d'adaptació als criteris generals de l'article 8.3 en matèria d'infraestructura verda i paisatge, s'indica que, independentment de les consideracions dels apartats que a continuació es desenvoluparan en este informe, l'alternativa seleccionada, a priori, no té afeccions sobre la infraestructura verda regional.  
Quant a la IV, el municipi de La Romana no compta amb definició de la infraestructura verda a escala municipal.  
D'acord amb la normativa autonòmica en vigor, el paisatge condicionarà la implantació d'usos, activitats i infraestructures, mitjançant la incorporació, en els seus plans i projectes, de condicionants, criteris o instruments de paisatge.  
Quant al paisatge, per a poder analitzar correctament que es garantixen els valors paisatgístics del territori, es requerix l'elaboració d'un instrument de paisatge que acompanye el projecte de la instal·lació de planta solar, en el qual hauran de recollir-se les mesures que es proposen a partir de les conclusions d'este instrument. En este cas, s'aporta un estudi d'integració paisatgística (EIP), d'agost de 2022, per la qual cosa l'anàlisi de l'afecció al paisatge es fa en l'apartat 2 d'este informe.  
Compliment de criteris de l'article 10 del decret llei  
a) Respecte als valors, els processos i els serveis de la infraestructura verda del territori (art 10.1.a).  
Ja s'ha indicat que no s'altera la infraestructura verda del territori. Per tant, es complix este criteri.  
b) Distància a recursos paisatgístics de primer ordre: BIC, BRL, monuments naturals i paisatges protegits (art 10.1.b).  
La planta dista més de 500 metres dels recursos paisatgístics de primer ordre. La planta complix el criteri.  
c) Adaptació a la morfologia del territori i als elements naturals d'interés (art. 10.1.h).  
Una vegada vista la documentació aportada, l'ordenació interior de la planta no sembla respectar la morfologia del territori tal com es planteja. Segons l'anàlisi que a continuació es fa sobre el disseny de la planta, podria ser necessari que s'hagen de realitzar uns certs ajustos o modificacions de disseny i distribució i que es prenguen algunes mesures addicionals que milloren la integració i la implantació d'esta en el territori. S'analitzarà en els apartats següents d'este informe.  
Anàlisi del projecte i de l'estudi d'integració paisatgística  
1. Infraestructura verda  
L'alternativa seleccionada no té afeccions sobre la infraestructura verda regional, excepte que es troba en l'àmbit del PRR, sense afecció sobre este per la seua escala.  
Quant a la IV local, el municipi de La Romana no compta amb definició de la infraestructura verda a escala municipal. No hi ha cap instrument de paisatge en tramitació en l'àmbit de l'actuació que estudie la IV a escala local.  
2. Estudi d'integració paisatgística  
2.1. Àmbit d'estudi i conca visual  
L'àmbit d'estudi adoptat fins a 3.000 m de distància es considera suficient i adequat.  
2.2. Caracterització del paisatge  
La planta solar PSFV Fuente Loca es troba en el nord del terme municipal de La Romana, en una àrea amb infraestructures lineals com són la CV-834, CV-840, CV-844 i CV-846, i nombrosos camins i sendes rurals que comuniquen les parcel·les agrícoles.  
El relleu de la zona en què es localitza la parcel·la es caracteritza per vessants suaus amb un patró de paisatge agroforestal, mosaic de camps d'ametlers, camps sense cultivar i vegetació forestal en les elevacions; hi destaquen fites geogràfiques com la serreta de la Font Loca i la serra dels Beltrans.  
S'han identificat tres unitats de paisatge:  
- Unitat 1: serra dels Falcons i els Alforins  
- Unitat 2: serra de la Creu i penya del Badall  
- Unitat 3: vall agroforestal de La Romana  
La identificació es considera correcta. La planta se situaria sobre la unitat 3, que obté un valor de paisatge molt alt amb el mètode ajustat a l'annex II del TROLUP. No obstant això, atesa la baixa fragilitat, així com l'escala de l'actuació, es considera admissible esta localització.  
  
2.3. Recursos paisatgístics  
La parcel·la en què es projecta la instal·lació queda dins de l'àmbit de la rambla de La Romana; no obstant això, la ubicació dels mòduls solars que conformen la planta solar fotovoltaica dins de la parcel·la no generen afecció a este recurs.  
2.4. Valoració del paisatge i fragilitat  
Atesa la grandària de la proposta i l'anàlisi realitzada del paisatge, i atesa la baixa fragilitat, es podrà assegurar una adequada integració paisatgística de la proposta amb les mesures d'integració paisatgística adequades.  
L'EIP recull un apartat sobre com es durà a terme el procés de participació pública per a l'elaboració d'este estudi. Per a valorar les unitats i els recursos paisatgístics, s'ha elaborat una enquesta i s'aporta un enllaç per a completar-la, a més d'un correu electrònic; els agents implicats seran les autoritats locals, les associacions no governamentals, els residents locals, els visitants, les associacions locals, les administracions i institucions. Però no se n'aporten els resultats.  
2.5. Valoració de la integració paisatgística. Disseny de la instal·lació  
S'ha d'analitzar la capacitat o fragilitat del paisatge de l'entorn de l'actuació per a acomodar els canvis que esta hi produïsca, sense afectar el valor o caràcter paisatgístic. S'hauran de prendre les MIP oportunes que s'analitzen en apartats següents d'este informe.  
  
Es proposa una distribució de panells en sentit horitzontal que no es correspon amb l'alineació del terreny, se n'haurà de redissenyar l'ordenació amb la modificació de l'orientació i/o la continuïtat de les fileres de panells per a assegurar la instal·lació sense necessitat de fer moviments de terres que alteren la topografia actual, atés que es tracta d'una unitat de paisatge d'alt valor i que, en la integració paisatgística de les instal·lacions d'energies renovables, la topografia natural ha de considerar-se com a referència paisatgística rellevant; respectar la topografia i la vegetació del lloc, amb integració dels seus elements naturals i artificials més significatius, és un criteri paisatgístic per a la implantació.  
2.6. Valoració de la integració visual  
En el càlcul de l'anàlisi visual de l'actuació, l'anàlisi visual es realitza sobre dos punts d'observació principals (CV-834, CV-840, CV-844) i set de secundaris (destaca entre estos la senda PR-CV-399).  
Cal destacar que la parcel·la en què se situarà la PSFV sí que és visible des dels dos punts d'observació principals (La Romana i la serreta de la Font Loca), fet que es tindrà en compte en la proposta de mesures correctives, així com des dels recorreguts escènics principals CV-834 i CV-840.  
2.7. Mesures d'integració paisatgística (MIP) i altres ajustaments del disseny de la instal·lació  
L'estudi d'integració paisatgística (EIP), en el capítol III, proposa les mesures d'integració paisatgística (MIP) següents:  
- Es prioritzaran les superfícies permeables del sòl en els vials perimetrals, els camins d'accés i tota la instal·lació, es restringirà el segellament o la formigonada del terreny a les àrees en les quals el funcionament de l'activitat ho faça estrictament necessari. Els vials interiors seran de llast natural o de terres procedents de la mateixa excavació i compactades adequadament.  
- El tancat perimetral serà permeable de tipus cinegètic de malla metàl·lica transparent.  
- Es prepararan adequadament les vores de la instal·lació perquè hi puga brollar vegetació autòctona, similar a la de l'entorn.  
- Es plantaran, en la pastilla situada a l'est, uns 16 ametlers, i, en la pastilla situada a l'oest, uns 12 ametlers; en total, 28 ametlers amb un marc de plantació coherent amb l'entorn de 6x6 m.  
- S'evitaran colors brillants i metàl·lics en les instal·lacions tècniques auxiliars (centre de transformació, centre de seccionament, distribuïdora, skid inversors i prefabricat d'instrumentació); dominaran els colors clars, verds, terrosos o grisos.  
Addicionalment a les MIP proposades en l'EIP, s'establirà el compliment de les MIP addicionals següents:  
• Es modificarà l'ordenació de la planta. Es respectarà la topografia que hi ha, sense alterar l'estructura topogràfica del terreny, i es dissenyarà la instal·lació de manera que es dispose respectant els patrons de paisatge actuals.  
• Es considera necessari prolongar la plantació d'arbratge en les zones de la parcel·la no ocupades per la planta solar, tenint en compte la proximitat de la zona nord de la planta a terrenys forestals i el límit est i sud de la planta amb la rambla de La Romana. Les espècies triades es basaran en els patrons naturals del paisatge circumdant (agroforestal, de ribera).  
I conclou:  
En conclusió, per tot el que s'ha exposat, s'emet informe favorable en matèria d'infraestructura verda i paisatge per a la planta solar fotovoltaica PSFV Fuente Loca a La Romana, d'acord amb les consideracions exposades en el punt 5.2.7 d'este informe: reordenació dels panells i mesures d'integració paisatgística.  
Estes condicions, d'acord amb el que indica l'apartat 4.2 de la Instrucció de 5 de desembre de 2022, de la consellera de Política Territorial, Obres Públiques i Mobilitat, es faran constar en l'autorització corresponent de la instal·lació. A més, hauran de recollir-se en el projecte corresponent, a fi de garantir-ne l'execució.  
El titular aporta escrit del 28 de febrer de 2023 en què mostra expressament la seua conformitat amb l'informe i el condicionat rebut per l'organisme esmentat.  
- Servei de Gestió Territorial de la Direcció General de Política Territorial i Paisatge de la Conselleria de Política Territorial, Obres Públiques i Mobilitat: el 4 de gener de 2023 es rep un informe per part d'este organisme, amb referència 22786\_03114\_R\_FTV, en què s'especifica el següent:  
D'acord amb la capacitat d'acolliment del territori sobre la totalitat de l'SNUC de La Romana, la planta solar representa un percentatge ponderat del 0,063 % del total de l'ocupació del sòl SNUC.  
D'acord amb la Instrucció de la consellera de Política Territorial, Obres Públiques i Mobilitat de la Generalitat de 5 de desembre de 2022, es determina que les plantes fotovoltaiques autonòmiques (potència instal·lada inferior a 50 MW) no computen per a la limitació d'ocupació del sòl. Estos càlculs s'oferixen a títol informatiu i per a facilitar la gestió de l'òrgan substantiu.  
La línia d'evacuació, que consistix en una línia subterrània d'una longitud de 312,96 m, que s'ha de realitzar entre la planta fotovoltaica i el centre de seccionament, es considera compatible.  
Quant a les qüestions de la valoració del risc d'inundació i altres afeccions territorials, les parcel·les destinades a la planta solar estan afectades per perillositat d'inundació. L'estudi d'inundabilitat determina l'adopció de mesures correctores per a la millora i la seguretat de la implantació de l'actuació, en concret, el canvi d'ubicació del centre de seccionament, que haurà de localitzar-se per damunt de la cota topogràfica +4,20 m. s. n. m.  
D'altra banda, no hi ha afecció per pendents superiors al 25 %, així com a la capacitat agrològica d'este.  
El subsol on es localitza la instal·lació se situa en una àrea sense interés per a la recàrrega estratègica d'aqüífers.  
No obstant això, s'hauran de plantejar mesures correctores que incidisquen sobre la infiltració i el drenatge de l'aigua, entre les quals es consideraran les següents:  
• Es mantindran les condicions d'infiltració amb els canvis de pendents, es comptarà amb una estratificació en forma de taules del terreny (nivells de topografia) entre zones de plaques solars i zones de pas, realitzades en sentit transversal al pendent, que disminuïsquen l'escolament i augmenten la infiltració. És a dir, la disposició de les plaques solars haurà d'acompanyar les corbes de nivell.  
• S'han de plantar i conservar zones de vegetació en els estrats herbacis, arbustius i arboris que servisquen de tamís de la pluja i generen condicions favorables per a la infiltració amb la disminució dels escolaments.  
• S'han de fer labors del sòl que mantinguen la textura esponjosa d'este, a fi de facilitar la infiltració o, si és el cas, desenvolupar tasques agrícoles com a activitats complementàries.  
• El tancament perimetral de la parcel·la haurà de ser permeable al flux.  
Este informe s'elabora sense avaluar els efectes acumulatius que puguen generar les altres instal·lacions veïnes o pròximes, la presència de les quals implicaria una avaluació més precisa a conseqüència dels efectes acumulatius i secundaris que es pogueren derivar per l'àmplia ocupació de superfície generada i que podrien comportar més repercussions i efectes negatius sobre el territori.  
I conclou:  
Per tot el que s'ha exposat, es realitza un informe favorable a l'estudi d'inundabilitat de la instal·lació de la planta solar fotovoltaica PSFV Fuente Loca en la parcel·la objecte d'estudi en el municipi de La Romana i la seua infraestructura d'evacuació, a la província d'Alacant, que es troba afectada per perillositat d'inundació, i es considera compatible, d'acord amb les determinacions normatives del PATRICOVA i amb el compliment de les consideracions finals esmentades, segons les determinacions normatives d'aplicació i les cartografies oficials d'ordenació del territori.  
El titular aporta un escrit el 19 de febrer de 2023, en què mostra expressament la seua conformitat amb l'informe.  
Consten els informes 22158\_03114\_R\_FTV, del 4 de gener de 2023, del Servei de Gestió Territorial, i EP 2022/564, del 21 de febrer de 2023, del Servei d'Infraestructura Verda i Paisatge, favorables i vinculants dels òrgans competents en matèria d'ordenació del territori i paisatge, com establix l'article 25 del Dl 14/2020, en els quals consten els condicionants següents acceptats pel promotor:  
En relació amb l'informe del Servei de Gestió Territorial:  
S'hauran de plantejar mesures correctores que incidisquen sobre la infiltració i el drenatge de l'aigua, entre les quals es consideraran les següents:  
- Es mantindran les condicions d'infiltració amb els canvis de pendents, es comptarà amb una estratificació en forma de taules del terreny (nivells de topografia) entre zones de plaques solars i zones de pas, realitzades en sentit transversal al pendent, que disminuïsquen l'escolament i augmenten la infiltració. És a dir, la disposició de les plaques solars haurà d'acompanyar les corbes de nivell tot el possible.  
- S'han de plantar i conservar zones de vegetació en els estrats herbacis, arbustius i arboris que servisquen de tamís de la pluja i generen condicions favorables per a la infiltració amb la disminució dels escolaments.  
- S'han de fer labors del sòl que mantinguen la textura esponjosa d'este, a fi de facilitar la infiltració o, si és el cas, desenvolupar tasques agrícoles com a activitats complementàries.  
- El tancament perimetral de la parcel·la haurà de ser permeable al flux.  
En relació amb l'informe del Servei d'Infraestructura Verda i Paisatge:  
- S'emet un informe favorable en matèria d'infraestructura verda i paisatge per a la planta solar fotovoltaica PSFV Fuente Loca a La Romana, tenint en compte les consideracions recollides en el punt 5.2.7. d'este informe: reordenació dels panells i mesures d'integració paisatgística.  
- Estes condicions, d'acord amb el que indica l'apartat 4.2 de la Instrucció de 5 de desembre de 2022, de la consellera de Política Territorial, Obres Públiques i Mobilitat, es faran constar en l'autorització corresponent de la instal·lació. A més, hauran de recollir-se en el projecte corresponent, a fi de garantir-ne l'execució.  
  
Nové. Consten en l'expedient el document d'acceptació per part del gestor de la xarxa de distribució, I-DE Redes Eléctricas Inteligentes, SAU, i els projectes de les instal·lacions que seran cedides després de l'execució d'estes (centre de seccionament i línia d'alta tensió indicats anteriorment).  
Desé. A més, el promotor ha acreditat la capacitat legal, tècnica i econòmica per a dur a terme el projecte, així com que disposa, de manera efectiva, de recursos econòmics i financers necessaris per a materialitzar el projecte d'execució sol·licitat. El projecte es finançarà amb recursos propis d'un soci directe de l'empresa sol·licitant. En el cas de canvis en la participació dels socis accionistes de l'empresa promotora, esta circumstància haurà de ser comunicada, i se subrogaran en els compromisos adquirits per a justificar esta capacitat; en cas contrari, es perdrà l'autorització administrativa.  
  
Onzé. El promotor ha justificat que disposa dels terrenys on s'implantarà la instal·lació, així com dels acords dels terrenys per on discorren les infraestructures d'evacuació.  
  
Onzé. La instal·lació disposa dels permisos d'accés i connexió vigents per a la totalitat de la potència instal·lada, i consten les dades següents en els permisos:  
- Titular: SG Iberia 2020, SLU  
- Nom de la instal·lació: PSFV Fuente Loca  
- Tecnologia: fotovoltaica.  
- Potència dels grups generadors (kW): 1.280,40  
- Potència instal·lada (kW): 1.250  
- Capacitat d'accés concedida (kW): 1.250  
- Punt de connexió definitiu mitjançant entroncament en la línia subterrània situada entre el suport 503524 i CTD Llimoner, denominada «Línia 23-La Romana».  
  
Tretzé. Consta en l'expedient que el promotor ha depositat la garantia econòmica exigida per a l'accés a la xarxa, mitjançant depòsit en metàl·lic, ingressat el 21 de juliol de 2021, amb número de garantia 492993Q984, de 55.384 € (amb número de carta de pagament 2727321241258) per a abastar la potència instal·lada total sol·licitada, segons la definició de potència instal·lada i quanties vigents en el moment del depòsit de les garanties, així com que la instal·lació té concedit el permís d'accés a la xarxa de distribució, atorgat pel gestor d'esta xarxa, I-DE Redes Eléctricas Inteligentes, SAU, el 17 de febrer de 2022.  
  
Es disposa inicialment en l'expedient GARALT/2021/158 de la Resolució del Servei Territorial d'Indústria, Energia i Mines (Alacant), per la qual es confirma la presentació adequada de la garantia (386023O272) constituïda per SG Iberia 2020, SL per a l'inici de la tramitació dels procediments d'accés i connexió de la instal·lació de producció d'energia elèctrica de tecnologia solar fotovoltaica de 1.384,60 kW de potència instal·lada, denominada Parque Solar Manyà que s'ha de situar al terme municipal de Monòver (Alacant).  
Es disposa, finalment, en l'expedient GARCAP/2022/6/03, de la Resolució del Servei Territorial d'Indústria, Energia i Mines d'Alacant, per la qual s'autoritza la substitució del depòsit de la garantia constituïda per SG Iberia 2020, SLU, per a la instal·lació de producció d'energia elèctrica de tecnologia fotovoltaica, que avalava una potència de 1.384,60 kW, denominada, inicialment, Paqure Solar Manya, la garantia econòmica número 584975E800, per modificació de la ubicació geogràfica de Monòver (Alacant) a La Romana (Alacant), en la qual queda la garantia constituïda per SG Iberia 2020, SLU, relativa a la instal·lació de generació d'energia elèctrica de tecnologia fotovoltaica denominada, finalment, PSFV Fuente Loca, per a una potència instal·lada de 1.250 kW, connectada a la xarxa de distribució en el nus «Línia 23-La Romana 20kV ST Novelda», projectada en la parcel·la 41, del polígon 28, del terme municipal de La Romana (Alacant).  
  
Catorzé. Com que es tracta d'un projecte amb una potència de generació superior o igual a 10 MW, en virtut de l'article 33.1 del Decret llei 14/2020, de 7 d'agost, es tramita, des del 23 d'abril de 2022, pel procediment d'urgència, d'acord amb la Llei 39/2015, de procediment administratiu comú de les administracions públiques.  
  
Quinzé. El 26 d'octubre de 2022 es va sol·licitar a l'Ajuntament de La Romana l'informe preceptiu i no vinculant establit en l'article 30.2 del Decret llei 14/2020; consta que va accedir a la petició d'informe el 26 d'octubre de 2022, sense que conste en l'expedient resposta a esta petició. Transcorregut el termini per a l'emissió d'este informe, es continua la tramitació, d'acord amb l'article 80 de la Llei 39/2015, d'1 d'octubre, del procediment administratiu comú de les administracions públiques, en relació amb l'article 22 d'esta norma legal.  
  
Setzé. Que s'ha emés, el 9 de novembre de 2023, una proposta de resolució del Servei Territorial d'Indústria, Energia i Mines d'Alacant, per la qual s'atorga a SG Iberia 2020, SLU l'autorització d'implantació en sòl no urbanitzable, autorització administrativa prèvia, autorització administrativa de construcció, i s'aprova el pla de desmantellament i de restauració del terreny i l'entorn afectat d'una central de producció d'energia elèctrica de tecnologia fotovoltaica i de la infraestructura d'evacuació pròpia, sítia a La Romana (Alacant), de potència instal·lada 1.250 kWn i potència dels mòduls fotovoltaics de 1.280,40 kWp, denominada PSFV Fuente Loca.  
  
Desseté. Que les referències realitzades en els diferents informes emesos a departaments del Consell, actualment inexistents, han d'entendre's referides als nous departaments, d'acord amb les noves competències i l'organització derivada del Decret 112/2023, de 25 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat i les modificacions realitzades.  
  
  
Fonaments de dret  
Primer. La instrucció i la resolució d'este procediment administratiu correspon a la Generalitat, atés que la instal·lació elèctrica objecte d'este es troba íntegrament en el territori de la Comunitat Valenciana i no està enquadrada en les que preveu l'article 3.13 de la Llei 24/2013, de 26 de desembre, del sector elèctric, que són competència de l'Administració general de l'Estat.  
Segon. D'acord amb el que disposa l'article 4 del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica, que són competència de la Generalitat, i segons el que s'establix en el Decret 112/2023, de 25 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat; el Decret 126/2023, de 4 d'agost, del Consell, de modificació de determinats aspectes del Decret 112/2023, de 25 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat, i l'Ordre 10/2022, de 26 de setembre, de la Conselleria d'Economia Sostenible, Sectors Productius, Comerç i Treball, mitjançant la qual es desplega el Decret 175/2020, del Consell, de 30 d'octubre, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, vigent en tot allò que no s'opose al Decret 112/2023 i al Decret 126/2023, la resolució del procediment és competència del Servei Territorial d'Indústria, Energia i Mines de la província. Esta ordre continua vigent en l'àmbit administratiu en virtut de la disposició transitòria única i la disposició derogatòria del Decret 137/2023, de 10 d'agost de 2023, del Consell, pel qual s'aprova el Reglament orgànic i funcional de la Conselleria d'Innovació, Indústria, Comerç i Turisme.  
  
Tercer. Segons l'article 53.1 de la Llei 24/2013, de 26 de desembre, del sector elèctric, i l'article 7 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, la construcció de les instal·lacions de producció d'energia elèctrica requerix autorització administrativa prèvia i autorització administrativa de construcció.  
  
Quart. El procediment és el que establix el capítol II del títol II del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la reactivació econòmica urgent (Dl 14/2020), ja que es tracta d'una central fotovoltaica que s'implantarà en sòl no urbanitzable, segons el que establix l'article 7.3 del Decret 88/2005, de 29 d'abril.  
  
Cinqué. D'acord amb l'article 21.5 de la Llei 24/2013, de 26 de desembre, formaran part de la instal·lació de producció les infraestructures d'evacuació, que inclouen la connexió amb la xarxa de transport o de distribució i, si és el cas, la transformació d'energia elèctrica.  
  
Sisé. L'article 216 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, establix que la Generalitat intervé en l'autorització d'usos i aprofitaments en sòl no urbanitzable, dins dels límits i en les condicions que establix este text refós, mitjançant una declaració d'interés comunitari prèvia a la llicència municipal, en concret en el supòsit que preveu l'article 211.1, paràgraf d, sobre generació d'energia renovable, excepte en els supòsits que preveuen els articles 217, 218 i 219.  
  
Seté. Segons l'epígraf i de l'article 2 del Dl 14/2020, l'autorització d'implantació en sòl no urbanitzable és el pronunciament de l'òrgan competent en matèria d'energia que, d'acord amb l'informe previ, preceptiu i favorable de l'òrgan competent en matèria d'ordenació del territori i paisatge, autoritza a implantar una instal·lació de producció d'energia elèctrica que utilitza energia primària d'origen renovable en unes parcel·les concretes de sòl no urbanitzable i establix les condicions en què podrà dur-se a terme esta implantació. Este pronunciament substituïx la intervenció que realitza la Generalitat en el procediment d'autorització d'usos i aprofitaments en sòl no urbanitzable previst en la normativa d'ordenació del territori, urbanisme i paisatge.  
  
Huité. Segons el que indica l'article 25 del Decret llei 14/2020, l'informe en matèria d'ordenació del territori i paisatge tindrà caràcter vinculant i haurà de ser favorable a l'efecte de poder atorgar l'autorització d'implantació en sòl no urbanitzable de la instal·lació, excepte en els supòsits en els quals no es requerisca l'autorització esmentada segons la legislació d'ordenació del territori, urbanística i del paisatge.  
Nové. D'acord amb la Llei 21/2013, de 9 de desembre, d'avaluació ambiental, i la Llei 2/1989, de 3 de març, de la Generalitat Valenciana, d'impacte ambiental, la instal·lació objecte d'este procediment no constituïx un projecte sotmés a avaluació d'impacte ambiental.  
  
Desé. D'acord amb l'article 53.1.a de la Llei 24/2013, de 26 de desembre, del sector elèctric, l'autorització administrativa d'instal·lacions de generació no es podrà atorgar si el titular no ha obtingut prèviament els permisos d'accés i de connexió a les xarxes de transport o distribució corresponents.  
Onzé. D'acord amb l'article 36.2 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, per a obtindre l'autorització de la instal·lació serà un requisit previ indispensable obtindre els permisos d'accés i connexió a les xarxes de transport o distribució corresponents per la totalitat de la potència de la instal·lació, sense perjudici que l'article 53.1 de la Llei 24/2013, de 26 de desembre, disposa que les autoritzacions administratives d'instal·lacions de generació es podran atorgar per una potència instal·lada superior a la capacitat d'accés que figure en el permís d'accés.  
  
Dotzé. D'acord amb la redacció vigent de l'article 3 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, en el cas d'instal·lacions fotovoltaiques, la potència instal·lada serà la inferior d'entre les dues següents:  
a) La suma de les potències màximes unitàries dels mòduls fotovoltaics que configuren esta instal·lació, mesurades en condicions estàndard segons la norma UNE corresponent.  
b) La potència màxima de l'inversor o, si és el cas, la suma de les potències dels inversors que configuren esta instal·lació.  
Tretzé. Segons la disposició transitòria cinquena del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica, la nova definició de potència instal·lada introduïda mitjançant la disposició final tercera u tindrà efectes per a les instal·lacions que, una vegada iniciada la tramitació, encara no hagen obtingut l'autorització d'explotació definitiva.  
  
Catorzé. D'acord amb el que disposen l'article 53.4 de la Llei 24/2013, de 26 de desembre, del sector elèctric; l'article 131 del Reial decret 1955/2000, d'1 de desembre, i l'article 8 del Decret 88/2005, de 29 d'abril, els sol·licitants d'autoritzacions d'instal·lacions de producció d'energia elèctrica han d'acreditar la capacitat legal, tècnica i economicofinancera exigible per a executar cada un dels projectes que presenten, tot això sense perjudici del que preveu este últim en relació amb l'exempció d'acreditació d'estes capacitats que potestativament puga atorgar l'Administració per als que estiguen exercint l'activitat. En este cas, han quedat acreditades.  
  
A més, quant a l'acreditació de manera efectiva de recursos econòmics i financers per a materialitzar el projecte en compliment del que establix l'article 30 del Decret llei 14/2020, de 29 de desembre, el projecte, segons consta en l'expedient, es finançarà amb recursos propis d'un soci directe de l'empresa sol·licitant.  
En el cas de canvis i amb la finalitat que es mantinga el compliment del que s'establix en el precepte indicat anteriorment, qualsevol variació de la forma de finançament del projecte o en la participació dels socis accionistes de l'empresa promotora s'haurà de comunicar, i, en el cas d'això últim, haurà de constar la subrogació dels nous socis en els compromisos adquirits per a justificar esta capacitat; en cas contrari, serà causa de revocació de l'autorització administrativa, tal com s'indica en les condicions de compliment d'esta resolució.  
  
Quinzé. D'acord amb l'apartat 2.A.4 de l'article 5 del Decret 88/2005, de 29 de novembre, en la sol·licitud d'autorització administrativa prèvia ha de justificar-se la necessitat de la instal·lació, i que esta no genera incidències negatives en el sistema.  
Setzé. D'acord amb l'article 53.1.b de la Llei 24/2013, del sector elèctric, per a la sol·licitud de l'autorització administrativa de construcció, el promotor presentarà un projecte d'execució juntament amb una declaració responsable que acredite el compliment de la normativa que li siga aplicable.  
Desseté. Segons el que establix el capítol III del Dl 14/2020, la persona titular de la instal·lació està obligada a desmantellar-la completament i restaurar els terrenys i el seu entorn quan finalitze l'activitat, per a la qual cosa ha de constituir una garantia econòmica a favor de l'òrgan competent en matèria d'energia per a autoritzar la instal·lació, l'import de la qual serà la capitalització del pressupost de desmantellament de la central fotovoltaica i de restauració del terreny i l'entorn afectat al tipus d'interés legal dels diners, amb consideració d'una vida útil de la instal·lació de trenta anys. En cap cas, este import serà inferior al 5 % del pressupost d'execució material del projecte tècnic. Esta garantia es cancel·larà quan la persona titular de la instal·lació acredite el compliment de les obligacions a les quals està afecta.  
Dihuité. En virtut de la disposició transitòria única del Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada a la Comunitat Valenciana per la guerra a Ucraïna, les modificacions establides en este decret llei que afecten la implantació d'instal·lacions per a l'aprofitament de les energies renovables s'aplicaran als procediments en tràmit.  
  
Denové. Que consten en l'expedient administratiu tots els informes preceptius i vinculants en matèria de territori i paisatge, així com la compatibilitat urbanística emesa per l'Ajuntament de La Romana. I la sol·licitud dels informes preceptius, d'acord amb els articles 24 i 30 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la reactivació econòmica urgent.  
Tal com s'ha indicat en l'antecedent quinzé, el 21 de setembre de 2022, es va sol·licitar a l'Ajuntament de La Romana l'informe preceptiu i no vinculant establit en l'article 30.2 del Decret llei 14/2020; consta que va accedir a la petició d'informe el 22 de setembre de 2022, però no consta en l'expedient resposta a esta petició. Una vegada transcorregut el termini per a l'emissió d'este informe, es continua la tramitació d'acord amb l'article 80 de la Llei 39/2015, d'1 d'octubre, del procediment administratiu comú de les administracions públiques, en relació amb l'article 22 d'esta norma legal.  
  
Segons això, una vegada complits els requisits i els procediments legals i reglamentaris establits en la legislació vigent aplicable i, en concret, d'acord amb la Llei 24/2013, de 26 de desembre, del sector elèctric; el Reial decret 1955/2000, d'1 de desembre, i el Decret llei 14/2020, de 7 d'agost, del Consell, en la redacció vigent en el moment de la sol·licitud, el Servei Territorial d'Indústria, Energia i Mines, en l'àmbit de les competències que té atribuïdes, resol:  
  
  
Primer  
Atorgar l'autorització d'implantació en sòl no urbanitzable en les parcel·les següents per a la realització de l'activitat de producció d'energia elèctrica, atés el sentit favorable dels informes emesos per l'òrgan competent en matèria d'ordenació del territori i paisatge:  
  
Parcel·la 41, del polígon 28, la referència cadastral de la qual és: 08558P880565394912EM, en el terme municipal de La Romana (Alacant).  
Consten els informes 22751\_03114\_R\_FTV, del 4 de gener de 2023, del Servei de Gestió Territorial, i EP 2022/564, del 21 de febrer de 2023, del Servei d'Infraestructura Verda i Paisatge, favorables i vinculants, dels òrgans competents en matèria d'ordenació del territori i paisatge, com establix l'article 25 del Dl 14/2020, en els quals consten els condicionants següents acceptats pel promotor:  
En relació amb l'informe del Servei de Gestió Territorial:  
S'hauran de plantejar mesures correctores que incidisquen sobre la infiltració i el drenatge de l'aigua, entre les quals es consideraran les següents:  
- Es mantindran les condicions d'infiltració amb els canvis de pendents, es comptarà amb una estratificació en forma de taules del terreny (nivells de topografia) entre zones de plaques solars i zones de pas, realitzades en sentit transversal al pendent, que disminuïsquen l'escolament i augmenten la infiltració. És a dir, la disposició de les plaques solars haurà d'acompanyar les corbes de nivell tot el possible.  
- S'han de plantar i conservar zones de vegetació en els estrats herbacis, arbustius i arboris que servisquen de tamís de la pluja i generen condicions favorables per a la infiltració amb la disminució dels escolaments.  
- S'han de fer labors del sòl que en mantinguen la textura esponjosa, perquè es facilite la infiltració o, si és el cas, desenvolupar tasques agrícoles com a activitats complementàries.  
- El tancament perimetral de la parcel·la haurà de ser permeable al flux.  
En relació amb l'informe del Servei d'Infraestructura Verda i Paisatge:  
- S'emet un informe favorable en matèria d'infraestructura verda i paisatge per a la planta solar fotovoltaica PSFV Fuente Loca a La Romana, tenint en compte les consideracions recollides en el punt 5.2.7. d'este informe: reordenació dels panells i mesures d'integració paisatgística.  
- Estes condicions, d'acord amb el que indica l'apartat 4.2 de la Instrucció de 5 de desembre de 2022, de la consellera de Política Territorial, Obres Públiques i Mobilitat, es faran constar en l'autorització corresponent de la instal·lació. A més, hauran de recollir-se en el projecte corresponent, a fi de garantir-ne l'execució.  
El període de vigència d'esta serà de trenta anys, sense perjudici de les pròrrogues possibles que s'atorguen, amb sol·licitud prèvia per part de la titular abans que acabe el termini esmentat, i sempre que estiguen plenament justificades.  
La caducitat de l'autorització d'implantació en sòl no urbanitzable suposarà la caducitat de les autoritzacions energètiques concedides i l'obligació, per part de la persona titular, de desmantellar la instal·lació i restaurar el terreny i l'entorn afectat.  
De la mateixa manera, en cas de tancament definitiu de la instal·lació, es produirà la caducitat de l'autorització d'implantació en sòl no urbanitzable, fet que s'especificarà en l'autorització del tancament.  
En el plànol que consta en l'annex, es reflectix la zona delimitada per un tancat que serà ocupada pels grups convertidors d'energia solar a electricitat, així com les coordenades geogràfiques que la definixen.  
  
Segon  
Atorgar autorització administrativa prèvia de la instal·lació de producció d'energia elèctrica a partir de fonts renovables que s'indica, i les seues infraestructures d'evacuació de l'energia elèctrica generada:  
Promotor: SG Iberia 2020, SLU (CIF: A74994524)  
Nom Instal·lació: PSFV Fuente Loca  
Tecnologia: fotovoltaica  
Grups Generadors:  
- Potència total (kWp): 1.280,40  
- Nre. mòduls: 2.328  
- Potència unitària (Wp): 550  
- Tipologia: Monofacial  
- Sistema de subjecció i ancoratge: sistema de subjecció amb estructures fixes metàl·liques i tipus de fixació al terreny mitjançant clavament.  
Potència nominal de l'inversor (MW) (Màxima): 1.250  
Infraestructures d'evacuació:  
- Línia elèctrica subterrània d'MT 20 kV de circuit simple i conductor Al HEPRZ1 12/20 kV 3x1x150 mm², de 270 m de longitud, entre l'estació transformadora de 1.600 kVA i el centre de seccionament independent (CSI), més 60 m subterranis de doble circuit i conductor Al HEPRZ1 12/20 kV 3x1x240 mm², des del centre de seccionament independent (CSI) fins a entroncar amb la línia subterrània entre el suport 503524 i CTD Llimoner, denominada Línia 23-La Romana, en les parcel·les 1 i 41 del polígon 28, i en la parcel·la 3 del polígon 27 del terme municipal de La Romana (Alacant).  
Ubicació:  
- Emplaçament dels grups generadors: parcel·la 41, del polígon 28, del terme municipal de La Romana (Alacant)  
- Emplaçament de la infraestructura d'evacuació: parcel·les 41, 9005 i 1, del polígon 28, del terme municipal de La Romana (Alacant).  
- Emplaçament de les infraestructures d'evacuació que seran cedides al gestor de la xarxa, i-DE Redes Eléctricas Inteligentes, SAU: parcel·la 1, del polígon 28; parcel·les 9004, 9006 i 3, del polígon 27, del terme municipal de La Romana (Alacant).  
Centre geomètric (coordenades UTM) i línia poligonal:  
Coordenades UTM ETRS89 (fus 30): X: 684.003 m E; Y: 4.249.169 m  
Característiques de la central fotovoltaica:  
La central fotovoltaica denominada PSFV Fuente Loca, de potència màxima total de mòduls fotovoltaics (pic) de 1.386 kWp i de potència nominal d'inversors d'1,25 MW, està composta per un camp generador de 2.520 mòduls fotovoltaics de 550 Wp, muntats sobre estructures fixes metàl·liques. Estos mòduls fotovoltaics es connecten amb 5 inversors de 250 kW. Això suposa una potència nominal d'inversors d'1,25 MW. Al seu torn, l'inversor es connecta amb la part de baixa tensió del transformador per a elevar la tensió i les cel·les de mitja tensió fins a un centre de seccionament prefabricat que està situat en la parcel·la 1, del polígon 28, del terme municipal de La Romana (Alacant).  
D'este centre de seccionament partirà la línia elèctrica de 20 kV, amb un tram de 60 m subterranis de doble circuit i conductor Al HEPRZ1 12/20 kV 3x1x240 mm², des del centre de seccionament independent (CSI) fins a entroncar amb la línia subterrània situada entre el suport 503524 i CTD Llimoner, denominada «Línia 23-La Romana», situats en les parcel·les 1 i 41, del polígon 28, i en la parcel·la 3, del polígon 27, del terme municipal de La Romana (Alacant).  
Conforme als projectes i la documentació que hi ha en l'expedient:  
- Projecte de la planta fotovoltaica (del 02.11.2022) visat pel Col·legi Oficial d'Enginyers Tècnics i Graus en Mines i Energia del Sud-est (V639075637).  
- Projecte del centre de seccionament i ramal de connexió (04.07.2022), juntament amb declaració responsable de la persona projectista.  
- Projecte de la línia de connexió (04.07.2022), juntament amb declaració responsable de la persona projectista.  
Pressupost global de la instal·lació: 962.569,68 € (nou-cents seixanta-dos mil cinc-cents seixanta-nou amb seixanta-huit euros).  
En l'annex II es reflectix la disposició dels mòduls fotovoltaics, així com la infraestructura d'evacuació.  
Forma part de la infraestructura d'evacuació de la planta el centre de seccionament i el ramal fins a la línia de l'empresa distribuïdora i que establix connexió en un nou suport amb la línia LAMT Hondones, procedent de l'ST Novelda. No obstant això, després de l'execució de l'obra, després d'emetre el certificat de final d'obra corresponent, abans de l'autorització d'explotació, està prevista la cessió del centre de seccionament esmentat i la derivació a favor de la distribuïdora, I-DE Redes Eléctricas Inteligentes, SAU, de manera que esta part de la infraestructura d'evacuació estaria a nom de la distribuïdora en la realització de posada en marxa de la instal·lació.  
Esta autorització s'atorga condicionada al compliment de les determinacions reflectides en els diferents informes emesos, acceptades pel promotor de la instal·lació i que succintament s'han indicat anteriorment en els antecedents.  
La persona titular d'esta autorització tindrà els drets, els deures i les obligacions que recull el títol IV de la Llei 24/2013, de 26 de desembre, del sector elèctric, i el desplegament reglamentari d'esta; en particular, els que establixen els articles 6 i 7 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus. En tot cas, la titular ha d'observar els preceptes, les mesures i les condicions que s'establisquen en la legislació aplicable en cada moment a l'activitat de producció d'energia elèctrica.  
L'incompliment de les condicions i els requisits establits en esta autorització o la variació substancial dels pressupostos que han determinat que s'atorgue podran ocasionar que es revoque.  
Esta autorització s'emet sense perjudici de tercers i deixant fora de perill els drets particulars.  
  
Tercer  
Atorgar a la persona peticionària l'autorització administrativa de construcció de la instal·lació de producció d'energia elèctrica a partir de fonts renovables i les infraestructures d'evacuació de l'energia elèctrica generada que disposen d'autorització prèvia mitjançant esta resolució respecte del projecte:  
- «Projecte refós d'instal·lació solar fotovoltaica PSFV Fuente Loca», visat pel Col·legi Oficial d'Enginyers Tècnics i Graus en Mines i Energia del Sud-est, amb número de visat W605358656, del 27 de juny de 2023, i declaració responsable del compliment de la normativa que li és aplicable (art. 53.1.b de la Llei 24/2013, de 26 de desembre, del sector elèctric), signada pel tècnic projectista el 15 de juny de 2022.  
  
- «Projecte de centre de seccionament independent de maniobra exterior per a planta solar fotovoltaica d'1,38 MWp en PSFV Fuente Loca», del 4 de juny de 2022, juntament amb la declaració responsable del tècnic projectista (que posseïx la titulació indicada, no està inhabilitat i que complix els requisits legals per a l'exercici de la professió), i declaració responsable del compliment de la normativa que li és aplicable (art. 53.1.b de la Llei 24/2013, de 26 de desembre, del sector elèctric), signada pel tècnic projectista el 15 de juny de 2022.  
  
- «Projecte de línia subterrània de 20 kV per a instal·lació d'evacuació per a planta solar fotovoltaica de 990 kWp a la Polseguera», de l'11 d'abril de 2022, juntament amb la declaració responsable del tècnic projectista (que posseïx la titulació indicada, no està inhabilitat i que complix els requisits legals per a l'exercici de la professió), i declaració responsable del compliment de la normativa que li és aplicable (art. 53.1.b de la Llei 24/2013, de 26 de desembre, del sector elèctric), signada pel tècnic projectista el 5 de setembre de 2023.  
  
En l'execució del projecte es tindran en compte les condicions que establixen els informes de les diferents administracions públiques, organismes o, si és el cas, empreses de servei públic o de serveis d'interés econòmic general amb béns o drets a càrrec seu afectats per la instal·lació; a més, específicament, s'hauran de complir les següents:  
  
1. Les instal·lacions s'han d'executar segons el/s projecte/s presentat/s, els seus annexos, si és el cas, i d'acord amb els condicionats tècnics establits per les administracions públiques, els organismes i les empreses de servei públic o d'interés general afectats per les presents instal·lacions i que han sigut acceptats pel sol·licitant. En cas que, per a fer-ho, siga necessari introduir modificacions en la instal·lació respecte de la documentació presentada, la persona titular de la present autorització ha de sol·licitar a este òrgan l'autorització corresponent prèviament a l'inici de l'execució, llevat que es tracte de modificacions no substancials.  
2. Les instal·lacions que s'executaran han de complir, en tot cas, el que establix el Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les instruccions tècniques complementàries ITC-LAT 01 a 09; el Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les instruccions tècniques complementàries ITC-RAT 01 a 23, i el Reial decret 842/2002, de 2 d'agost, pel qual s'aproven el Reglament electrotècnic per a baixa tensió i les instruccions tècniques complementàries d'este.  
3. La central elèctrica objecte d'esta resolució, d'acord amb la potència instal·lada d'esta, haurà de complir les prescripcions tècniques i d'equipament que sobre esta qüestió establix l'article 7 del Reial decret 413/2014, de 6 de juny, i la resta de normativa de desplegament sobre requisits de resposta davant de buits de tensió, adscripció a un centre de control de generació, telemesura en temps real i la resta d'obligacions que establix la regulació del sector elèctric per al tipus d'instal·lacions en què estes s'enquadren.  
4. Condicionat al pagament de l'Impost sobre Transmissions Patrimonials Oneroses i Actes Jurídics Documentats, davant de l'Agència Tributària Valenciana, en relació amb el contracte subscrit per a la disponibilitat dels terrenys, que s'haurà de presentar en este servei territorial en el termini d'un mes des de la notificació d'esta resolució.  
5. Segons l'article 131 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, el període d'execució de les instal·lacions no ha de ser superior a dotze (12) mesos i es comptarà des de l'endemà de la notificació d'esta resolució. No obstant això, abans que finalitze, podrà sol·licitar-se una ampliació concreta d'este amb una sol·licitud motivada davant d'este òrgan, que s'haurà d'acompanyar, a este efecte, de la documentació justificativa de la demora i del cronograma de treballs previstos per al nou termini sol·licitat.  
Les pròrrogues de dates o ampliacions de terminis s'atorgaran quan estiguen degudament motivats tant els retards incorreguts, sempre que no siguen imputables a la persona titular de l'autorització, com les dates o els terminis nous que se sol·liciten, i no es perjudique tercers.  
En cap cas podran atorgar-se pròrrogues o ampliacions de termini que vagen més enllà de les dates de caducitat dels permisos d'accés i de connexió a la xarxa, de les declaracions o els informes d'impacte ambiental per a l'inici de les obres o imposades per actes de selecció en els diferents procediments en concurrència competitiva que establix la regulació del sector elèctric.  
Tampoc s'atorgaran quan la part peticionària pretenga demorar la presentació del projecte tècnic o l'execució i la posada en marxa d'este per no haver disposat o mantingut la capacitat economicofinancera exigida per a la realització o quan l'entrada en funcionament de la instal·lació es considere que no ha d'ajornar-se per afectar la garantia de subministrament, les necessitats de les persones consumidores o el funcionament correcte del sistema elèctric.  
Atesa la documentació presentada per a acreditar la capacitat economicofinancera de l'empresa sol·licitant i de la viabilitat del projecte, basada en el finançament del 100 % del pressupost d'execució amb fons propis dels socis que s'han declarat en el procediment, haurà de justificar-se a este centre directiu, en el termini màxim d'un (1) mes, que estos socis han posat estos fons a la disposició de la titular de la present autorització. En cas contrari, esta resolució quedarà revocada, amb un tràmit d'audiència previ.  
Tenint en compte que s'ha acreditat la disposició de manera efectiva de recursos econòmics i financers necessaris per a materialitzar el projecte d'execució mitjançant un compromís aprovat per l'òrgan d'administració/govern de l'empresa, qualsevol canvi en relació amb els membres o socis directes o indirectes de la mercantil s'haurà de comunicar a este òrgan substantiu en el termini màxim de deu dies des que es produïsca la variació, i en esta comunicació haurà de constar que els nous socis s'han subrogat en les obligacions i els compromisos del titular anterior, ja que d'una altra manera no es complirà el que establix l'article 30.1 del Decret llei 14/2020, i podrà ser causa de revocació de la resolució.  
La caducitat dels permisos d'accés i connexió a la xarxa suposarà la caducitat de les autoritzacions administratives previstes en la legislació del sector elèctric que s'hagen atorgat i la necessitat d'obtindre'n de noves per a les mateixes instal·lacions, sense perjudici que puguen convalidar-se certs tràmits, les quals només es podran tornar a atorgar després de l'obtenció dels nous permisos d'accés i connexió per part dels agents gestors i titulars, respectivament, de les xarxes.  
  
Les autoritzacions administratives caducaran quan ho facen les habilitacions de qualsevol mena o denominacions vinculades a l'ocupació del sòl o edificacions.  
  
En tot cas, s'ha de complir el termini establit per a acreditar l'obtenció de l'autorització d'explotació definitiva que recull l'article 1 del Reial decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica.  
  
6. La titular d'esta resolució estarà obligada a comunicar a este òrgan, per registre electrònic i amb l'adequada diligència, les incidències dignes d'esment que es produïsquen durant l'execució.  
7. La titular d'esta resolució ha de complir els deures i les obligacions que es deriven de la legislació de prevenció de riscos laborals vigent durant la construcció.  
8. Sense perjudici del que preveu l'article 12.4 del Decret 88/2005, de 29 d'abril, el personal tècnic en la matèria adscrit a este servei territorial o a la direcció general amb competències en matèria d'energia podrà fer les comprovacions i les proves que considere necessàries durant les obres, i, una vegada estes hagen finalitzat, en relació amb l'adequació d'estes a la documentació tècnica presentada i al compliment de la legislació vigent i de les condicions d'esta resolució.  
  
9. Una vegada finalitzades les obres de construcció de les instal·lacions, la titular, en el termini màxim de deu dies hàbils, ha de sol·licitar l'autorització d'explotació provisional per a proves, segons el Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, i en els termes que establix l'article 12 del Decret 88/2005, de 29 d'abril.  
10. Amb esta sol·licitud s'han de presentar els certificats de direcció i final d'obra subscrits per una persona facultativa competent, que acrediten que s'adeqüen als reglaments tècnics en la matèria segons el que establix la normativa vigent per als projectes d'instal·lacions elèctriques, i, igualment, respecte de la present autorització administrativa prèvia i de construcció. Quan els certificats esmentats de direcció i final d'obra no estiguen visats pel col·legi professional corresponent, s'acompanyaran de la declaració responsable oportuna segons el que indica la Resolució del 22 d'octubre de 2010, de la Direcció General d'Energia, publicada en el DOGV núm. 6389, del 3 de novembre de 2010.  
   
11. Igualment, s'ha d'adjuntar la documentació requerida segons la ITC-LAT 04 del Reial decret 223/2008, de 15 de febrer, pel qual s'aprova el Reglament sobre condicions tècniques i garanties de seguretat en línies elèctriques d'alta tensió; la ITC RAT-22 del Reial decret 337/2014, de 9 de maig, pel qual s'aprova el Reglament sobre condicions tècniques i garanties de seguretat en instal·lacions elèctriques d'alta tensió, i el Reial decret 842/2002, de 2 d'agost, pel qual s'aprova el Reglament electrotècnic per a baixa tensió i les instruccions tècniques que el complementen.  
Així mateix, s'ha de presentar la cartografia de la instal·lació efectivament executada, georeferenciada al sistema oficial vigent i en un sistema de dades obertes compatible amb la cartografia de l'Institut Cartogràfic Valencià i segons el format establit per l'òrgan substantiu.  
12. La persona titular té l'obligació de constituir una garantia econòmica per al compliment de l'obligació de desmantellament de la instal·lació i restauració dels terrenys i el seu entorn, per un import de 121.628,60 € (cent vint-i-un mil sis-cents vint-i-huit amb seixanta euros); ha d'acreditar-se la constitució adequada (amb aportació de la carta de pagament corresponent) amb la sol·licitud d'autorització d'explotació provisional de la instal·lació, que és requisit indispensable perquè esta puga atorgar-se. La garantia haurà de depositar-se en l'Agència Tributària Valenciana, de la qual serà beneficiari el Servei Territorial d'Indústria, Energia i Mines, en què han de constar les dades de la instal·lació (nom de la instal·lació, potència instal·lada, municipis on se situen els grups generadors) i que es deposita per al compliment de l'obligació de desmantellament de la instal·lació i restauració dels terrenys i el seu entorn.  
13. L'autorització d'explotació provisional no es podrà concedir si les instal·lacions de connexió a la xarxa de distribució o transport no estan finalitzades i s'ha sol·licitat l'autorització d'explotació, de manera que l'entrada en servei de la central elèctrica puga ser efectiva.  
  
14. Una vegada obtinguda l'autorització d'explotació provisional, la titular ha de sol·licitar la inscripció prèvia en el registre administratiu d'instal·lacions de producció d'energia elèctrica, per a la qual cosa ha de presentar la documentació pertinent segons l'article 39 del Reial decret 413/2014, de 6 de juny. Es tindrà en compte el que determina l'article 41 quant a la caducitat i la cancel·lació d'esta inscripció.  
Segons el que indica l'article 39.6 del Reial decret 413/2014 esmentat, la inscripció de la instal·lació en el Registre d'instal·lacions de producció d'energia elèctrica, amb caràcter previ, permetrà el funcionament en proves d'esta.  
15. Finalitzades les proves de les instal·lacions amb resultat favorable, la titular, en el termini màxim de deu dies hàbils, ha de sol·licitar l'autorització d'explotació definitiva segons el Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, i segons el Decret 88/2005, de 29 d'abril. S'hi han d'adjuntar els certificats pertinents segons el que s'ha indicat en els punts anteriors.  
16. Una vegada obtinguda l'autorització d'explotació definitiva, la titular sol·licitarà la inscripció definitiva en el Registre administratiu d'instal·lacions de producció d'energia elèctrica, per a la qual cosa ha de presentar la documentació pertinent segons l'article 40 del Reial decret 413/2014, de 6 de juny. No sol·licitar les autoritzacions d'explotació dins del termini suposarà la caducitat de les autoritzacions concedides.  
17. La titular de la instal·lació té l'obligació de desmantellar la instal·lació i restituir els terrenys i l'entorn afectat una vegada caducades les autoritzacions, o pel tancament definitiu de la instal·lació. Ha d'obtindre l'autorització de tancament definitiu de la instal·lació, segons el que indica l'article 53.5 de la Llei 24/2013, de 26 de desembre, del sector elèctric, així com per al tancament temporal.  
18. S'informa que la transmissió o el canvi de titularitat, les modificacions substancials de la instal·lació i el tancament temporal o definitiu de la instal·lació autoritzada per la present resolució requerixen una autorització administrativa prèvia d'acord amb el que recull el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat. Així mateix, no podran transmetre's les autoritzacions concedides mentre la central no estiga completament executada i haja obtingut l'autorització d'explotació.  
19. Tal com s'indica en l'article 38 del Dl 14/2020, la concessió de la llicència urbanística municipal obligarà la persona titular o propietària de la instal·lació, sense perjudici de l'exacció dels tributs que legalment corresponga per la prestació del servei municipal o per l'execució de construccions, instal·lacions i obres, a pagar el corresponent cànon d'ús i aprofitament en sòl no urbanitzable i a complir la resta de compromisos assumits i determinats en la llicència corresponent.  
  
El respectiu cànon d'ús i aprofitament s'establirà per l'ajuntament en la llicència corresponent, per quantia equivalent al 2 % dels costos estimats de les obres d'edificació i de les obres necessàries per a la implantació de la instal·lació; ascendix el pressupost d'execució material del total de la instal·lació a 962.569,68 € (nou-cents seixanta-dos mil cinc-cents seixanta-nou amb seixanta-huit euros). El cànon es reportarà d'una sola vegada en ocasió de l'atorgament de la llicència urbanística. L'ajuntament pot acordar, a sol·licitud de l'interessat, el fraccionament o l'ajornament del pagament, sempre dins del termini de vigència concedit. L'atorgament d'una pròrroga del termini no comportarà un cànon urbanístic nou.  
L'ajuntament podrà acordar la reducció de fins a un 50 % quan la instal·lació siga susceptible de crear ocupació de manera significativa en relació amb l'ocupació local. L'impagament donarà lloc a la caducitat de la llicència urbanística. La percepció del cànon correspon als municipis i les quantitats ingressades per este concepte s'integraran en el patrimoni municipal del sòl.  
20. Segons el que establix l'article 26 del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica, els permisos d'accés i de connexió d'instal·lacions construïdes i en servei caducaran quan, per causes imputables a la titular de la instal·lació diferents del tancament temporal, finalitze l'abocament d'energia a la xarxa per un període superior a tres anys.  
  
21. Quant al finançament del projecte, qualsevol variació de la forma de finançament del projecte o en la participació dels socis accionistes de l'empresa promotora s'haurà de comunicar a este òrgan en el termini de deu dies des de la modificació, i serà causa de revocació de l'autorització administrativa en cas contrari.  
  
Quart  
Aprovar el pla de desmantellament de la instal·lació i de restauració del terreny i l'entorn afectat, el pressupost del qual ascendix a 46.594,42 € (quaranta-sis mil cinc-cents noranta-quatre amb quaranta-dos euros) i amb l'abast següent:  
La metodologia que se seguirà per al desmantellament de les instal·lacions de la planta solar és la següent:  
• a) S'identificaran les diferents fases de desmantellament i restauració.  
• b) Posteriorment, es definiran les labors específiques de cada àrea i es justificaran i valoraran econòmicament els mesuraments que s'han fet.  
• c) A continuació, es desenvolupa el pla de restauració, amb la valoració econòmica d'esta.  
• d) Finalment, es quantifiquen i es valoren els residus generats en els treballs de desmantellament.  
Una vegada considerades totes les instal·lacions i infraestructures pertanyents al projecte, es diferencien les fases següents:  
Fase 1: desmantellament de les instal·lacions del projecte (en acabar la concessió administrativa).  
• Desmantellament dels panells solars, els centres de transformació i el tancat perimetral.  
• Retirada del cablejat subterrani i aeri i restauració de les rases de la línia.  
Fase 2: recuperació del sòl ocupat (al cap d'un mes d'acabar els treballs de desmantellament).  
• Restitució del sòl.  
• Labors de revegetació.  
Fase 3: reciclatge de materials i gestió de residus (durant el procés de desmantellament com a procés paral·lel).  
La persona titular constituirà la garantia econòmica que es detalla en l'autorització de construcció prèviament a la sol·licitud d'autorització d'explotació provisional, segons el que indica el Dl 14/2020.  
  
Cinqué  
D'acord amb el que disposa l'article 31 del Dl 14/2020, ordene:  
  
- La publicació d'esta resolució en el Diari Oficial de la Generalitat Valenciana i en el Butlletí Oficial de la Província d'Alacant.  
  
- La publicació en el lloc d'internet de la Conselleria d'Economia Sostenible, Sectors Productius, Comerç i Treball, en l'apartat d'Energia i Mines (https://cindi.gva.es/va/web/energia/alacant, en valencià, i https://cindi.gva.es/es/web/energia/alacant, en castellà).  
- La notificació/comunicació de la present resolució a la titular i a totes les administracions públiques o organismes i empreses de serveis públics o serveis d'interés general que hi han intervingut, o hi han hagut d'intervindre, en el procediment d'autorització, les que han emés, o hagen d'emetre, el condicionat tècnic al projecte d'execució, així com a la resta d'interessats en l'expedient.  
Les autoritzacions concedides es traslladaran a l'Institut Cartogràfic Valencià per a la incorporació de les dades territorials, urbanístiques, mediambientals i energètiques més representatives de la instal·lació a la cartografia pública de la Comunitat Valenciana.  
D'acord amb el paràgraf segon de l'article 53.6 de la Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, esta autorització s'atorga, sense perjudici de les concessions, les autoritzacions, les llicències i els permisos, tant públics com privats, que siguen necessaris obtindre per part del sol·licitant per a l'execució i la posada en marxa de la instal·lació a la qual es referix la present resolució, d'acord amb altres disposicions que resulten aplicables i, especialment, les relatives a l'ordenació del territori i al medi ambient. En tot cas, esta autorització s'emet sense perjudici de tercers i no afecta els drets particulars.  
Serà causa de revocació d'esta resolució, amb tràmit previ del procediment oportú, l'incompliment o la inobservança de les condicions que s'hi expressen, la variació substancial de les característiques descrites en la documentació presentada o l'incompliment o el no manteniment dels pressupostos o els requisits essencials o indispensables, legals o reglamentaris que s'han tingut en compte per a l'atorgament, així com qualsevol altra causa que ho justifique degudament i motivadament. En particular, la caducitat dels permisos d'accés i connexió suposarà la ineficàcia de les autoritzacions que s'atorguen en esta resolució.  
  
Contra esta resolució, que no posa fi a la via administrativa, s'hi pot interposar un recurs d'alçada davant de la Direcció General d'Energia i Mines en el termini d'un mes, comptat des de l'endemà del dia en què tinga lloc la notificació de la present, d'acord amb el que disposen els articles 121 i 122 de la Llei 39/2015, d'1 d'octubre, del règim jurídic de les administracions públiques i del procediment administratiu comú.  
  
  
Alacant, 9 de novembre de 2023.- La cap del Servei Territorial d'Indústria, Energia i Mines d'Alacant: Rosa María Aragonés Pomares.